नई दिल्ली. चीन ने भारत को वॉर्निंग दी है कि अगर दलाई लामा (81) अरुणाचल प्रदेश गए तो इसके गंभीर नतीजे भुगतने होंगे। इसका असर बाइलेटरल रिलेशन पर पड़ सकता है। चीन ने साफ तौर पर कहा है कि दलाई लामा स्प्रिचुअल लीडर नहीं, बल्कि अलगाववादी नेता है। वो भेड़ की खाल में भेड़िया हैं...
- दलाई लामा के अरुणाचल जाने को लेकर चीनी स्टेट मीडिया 'ग्लोबल टाइम्स' में तीखा कमेंट किया गया है।
- चीन की सरकार पहले भी कह चुकी है कि दलाई भेड़ की खाल में भेड़िया हैं।
- चीन का दलाई पर ये भी आरोप है कि उन्होंने तिब्बत ऑटोनॉमस रीजन (TAR) और उसके पड़ोसी प्रोविन्स के लोगों को भड़काया।
- चीन के विदेश मंत्रालय ने पिछले हफ्ते कहा था कि वह दलाई लामा के अरुणाचल दौरे को लेकर चिंतित है।
क्या बोले विदेश मंत्रालय के स्पोक्सपर्सन?
- गेंग शुआंग ने कहा, "ये चीन-भारत के रिलेशन पर असर डालेगा। चीन दलाई लामा के विवादित इलाके में दौरे का विरोध करता है।"
- "भारत की पूर्वी सीमा के विवाद पर चीन की स्थिति एक दम साफ है। दलाई लंबे वक्त से एंटी-चाइना एक्टिविटीज में लगे रहे हैं। बॉर्डर विवाद को लेकर भी उनके पास सही जवाब नहीं रहा है।"
- 'ग्लोबल टाइम्स' ने ये भी लिखा, "भारतीय अफसर इस बात को महसूस नहीं करते या जानबूझकर इग्नोर कर देते हैं कि दलाई लामा के अरुणाचल दौरे के क्या नतीजे होंगे।"
- "14वें दलाई लामा एक आध्यात्मिक गुरु नहीं, बल्कि अलगाववादी नेता है। विवादित इलाके में उनके दौरे की परमिशन से इलाके में तनाव बढ़ेगा और भारत-चीन रिलेशन पर भी इसका असर होगा।"
आर्टिकल में क्या लिखा गया?
- "लंबे वक्त से कुछ भारतीय दलाई लामा को रणनीतिक रूप से अहम मानते हैं। उनका मानना है कि दलाई मुद्दे के जरिए वे काफी फायदे हासिल कर सकते हैं।"
- "दलाई लामा के मुद्दे का वे चीन की इकोनॉमिक ग्रोथ से मुकाबला करने और साउथ एशिया में राजनीतिक असर बढ़ाने के लिए इस्तेमाल कर सकते हैं।"
- "भारत दलाई लामा और उनके गुट की पॉलिटिकल वैल्यू को कुछ ज्यादा ही अहमियत देता है। अगर दलाई अरुणाचल जाते हैं तो चीन-भारत स्ट्रैटजिक डायलॉग से दोनों देशों के रिलेशन में हुए सुधारों पर बुरा असर पड़ सकता है।"
- "भारत और चीन दोनों ही उभरती हुई इकोनॉमी हैं। दोनों के हित भी एक जैसे हैं। बाइलेटरल रिलेशन सुधारने के लिए दोनों को एक साथ आकर काम करना होगा।"
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva